CELEX: 22017D1873
Language: sk
Date: 2016-03-18 00:00:00
Title: Rozhodnutie Spoločného výboru EHP č. 43/2016 z 18. marca 2016, ktorým sa mení príloha I (Veterinárne a fytosanitárne záležitosti) k Dohode o EHP [2017/1873]

19.10.2017   
               
               
                  SK
               
               
                  Úradný vestník Európskej únie
               
               
                  L 270/5
               
            ROZHODNUTIE SPOLOČNÉHO VÝBORU EHP
      č. 43/2016
      z 18. marca 2016,
      ktorým sa mení príloha I (Veterinárne a fytosanitárne záležitosti) k Dohode o EHP [2017/1873]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Vykonávacie nariadenie Komisie (EÚ) 2015/1408 z 19. augusta 2015 o povolení DL-metionyl-DL-metionínu ako kŕmnej doplnkovej látky pre ryby a kôrovce (1) sa má začleniť do Dohody o EHP.
               
            
                  (2)
               
               
                  Vykonávacie nariadenie Komisie (EÚ) 2015/1414 z 20. augusta 2015, ktorým sa mení vykonávacie nariadenie Komisie (EÚ) č. 136/2012 o povolení hydrogensíranu sodného ako kŕmnej doplnkovej látky pre spoločenské zvieratá a iné zvieratá, ktoré nie sú určené na produkciu potravín (2), sa má začleniť do Dohody o EHP.
               
            
                  (3)
               
               
                  Vykonávacie nariadenie Komisie (EÚ) 2015/1415 z 20. augusta 2015 o povolení astaxantínu ako kŕmnej doplnkovej látky pre ryby, kôrovce a okrasné ryby (3) sa má začleniť do Dohody o EHP.
               
            
                  (4)
               
               
                  Vykonávacie nariadenie Komisie (EÚ) 2015/1416 z 20. augusta 2015 o povolení hydrogensíranu sodného ako kŕmnej doplnkovej látky pre všetky druhy zvierat (4) sa má začleniť do Dohody o EHP.
               
            
                  (5)
               
               
                  Toto rozhodnutie sa týka právnych predpisov o krmivách. Právne predpisy o krmivách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
               
            
                  (6)
               
               
                  Príloha I k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Kapitola II prílohy I k Dohode o EHP sa mení takto:
      
                  1.
               
               
                  V bode 2zzc [vykonávacie nariadenie Komisie (EÚ) č. 136/2012] sa dopĺňa tento text:
                  „, zmenené týmto právnym predpisom:
                  
                              —
                           
                           
                              
                                 32015 R 1414: vykonávacie nariadenie Komisie (EÚ) 2015/1414 z 20. augusta 2015 (Ú. v. EÚ L 220, 21.8.2015, s. 3).“
                           
                        
            
                  2.
               
               
                  Za bod 153 [vykonávacie nariadenie Komisie (EÚ) 2015/1399] sa vkladajú tieto body:
                  
                              „154.
                           
                           
                              
                                 32015 R 1408: vykonávacie nariadenie Komisie (EÚ) 2015/1408 z 19. augusta 2015 o povolení DL-metionyl-DL-metionínu ako kŕmnej doplnkovej látky pre ryby a kôrovce (Ú. v. EÚ L 219, 20.8.2015, s. 3).
                           
                        
                              155.
                           
                           
                              
                                 32015 R 1415: vykonávacie nariadenie Komisie (EÚ) 2015/1415 z 20. augusta 2015 o povolení astaxantínu ako kŕmnej doplnkovej látky pre ryby, kôrovce a okrasné ryby (Ú. v. EÚ L 220, 21.8.2015, s. 7).
                           
                        
                              156.
                           
                           
                              
                                 32015 R 1416: vykonávacie nariadenie Komisie (EÚ) 2015/1416 z 20. augusta 2015 o povolení hydrogensíranu sodného ako kŕmnej doplnkovej látky pre všetky druhy zvierat (Ú. v. EÚ L 220, 21.8.2015, s. 11).“
                           
                        
            Článok 2
      Znenie vykonávacích nariadení (EÚ) 2015/1408, (EÚ) 2015/1414, (EÚ) 2015/1415 a (EÚ) 2015/1416 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 19. marca 2016 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 18. marca 2016.
         
            
               Za Spoločný výbor EHP
            
            
               predseda
            
            Claude MAERTEN
         
      
      
         (1)  Ú. v. EÚ L 219, 20.8.2015, s. 3.
      
         (2)  Ú. v. EÚ L 220, 21.8.2015, s. 3.
      
         (3)  Ú. v. EÚ L 220, 21.8.2015, s. 7.
      
         (4)  Ú. v. EÚ L 220, 21.8.2015, s. 11.
      
         (*1)  Ústavnoprávne požiadavky neboli oznámené.